Estatu Batuetako airelineek beren emisioengatik ordaintzea bermatzen du EBTk | Consumer\nEstatu Batuetako airelineek beren emisioengatik ordaintzea bermatzen du EBTk\nArgudiatu du EBn aireratzen edo lurreratzen diren hegaldiekin baino ez dela egingo.\nEuropar Batasuneko Justizia Auzitegiak (EBB) diktaminatu duenez, berotegi-efektua eragiten duten gasen emisioengatik Estatu Batuetako airelineei ordainarazteak ez du nazioarteko zuzenbidea urratzen, Europar Batasunean (EB) aireratzen edo lurreratzen diren hegaldiekin soilik egingo delako, eta, beraz, ez dituelako urratzen hirugarren herrialdeen lurraldetasun- eta subiranotasun-printzipioak.\nEpai horrek ezetsi egiten ditu Estatu Batuetako hegazkin-konpainiek abiazioa emisioen salerosketaren Europako sisteman sartzearen aurka aurkeztutako errekurtsoak. Aste batzuetan, 2012ko urtarrilaren 1etik aurrera, EBk mugak ezarriko dizkie hegazkinen emisioei, klima-aldaketaren aurkako borroka indartzeko, eta kuota gainditzen duten airelineei ordainaraziko die. Neurri horren ondorioz, billeteak bi eurotik 12 eurora igo daitezke.\nEstatu Batuetan eta Kanadan egoitza duten aireko garraiolarien zenbait elkartek baliogabetasun-errekurtsoa jarri zuten Britainia Handiko justiziaren aurrean, EBk nazioarteko konbentzio-printzipio batzuk eta nazioarteko hainbat akordio urratzen dituela argudiatuz. Erresuma Batuko auzitegiek EBIra bidali zuten kasua. Epaian, Justizia Auzitegiak berretsi egiten du hegazkingintzako jarduerak emisio-eskubideen salerosketa-erregimenean barne hartzen dituen zuzentarauaren baliozkotasuna. Epaiak azpimarratzen du araua EBko aireportuetan jatorria edo helmuga duen aireko linea komertzial bat ustiatzen duten konpainiei bakarrik aplikatuko zaiela.\n“Testuinguru horretan, emisio-eskubideen salerosketa-erregimena hegazkin-operadoreei aplikatzeak ez du urratzen ez lurraldetasunaren printzipioa, ez eta hirugarren estatuen subiranotasunaren printzipioa ere; izan ere, erregimen hori beren aireontziak EBren lurraldean fisikoki daudenean eta, beraz, beren jurisdikzio osoaren mende daudenean bakarrik aplika dakieke”, dio epaiak. Gainera, EBTak ondorioztatzen du zuzentarauak ez duela urratzen EBren eta Estatu Batuen arteko “zeru irekien” akordioan jasotako eskubide, karga eta tasak erregaia salbuesteko betebeharra. Izan ere, ez dago erlazio zuzenik eta bereiztezinik hegazkin batek kontsumitzen duen erregai-kantitatearen eta ordaindu behar duenaren artean, baizik eta kostua hasieran esleitutako eskubideen eta merkatuko prezioaren araberakoa da, gehiago erosi behar dutenean.\nEpaiak ondorioztatzen du Europako aireportuetan jatorria edo helmuga duten hegaldi guztietan erregimena uniformeki aplikatzea bat datorrela “zeru irekien” akordioko xedapenekin, zeinak operadore amerikarren eta europarren arteko bereizkeria debekatzea baitu helburu.\nairelineak EBT emisioak estatubatuar hegal


Jalogny - Wikipedia, entziklopedia askea.\nJalogny Frantziako udalerria da, Saona eta Loira departamenduan dagoena, Borgoina-Franche-Comté eskualdean. 2013an 312 biztanle zituen.\nChâteau, Cluny, Mazille eta Sainte-Cécile\n182 (%49.1) 177 (%47.7)\n2007an Jalogny udalerrian erroldatutako biztanleak 312 ziren. Familiak 122 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 45 seme-alabarik gabeko familiak ziren, 33 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 183 etxebizitza zeuden, 128 familiaren etxebizitza nagusia ziren, 44 bigarren erresidentzia ziren eta 10 hutsik zeuden. 175 etxeak ziren eta 6 apartamentuak ziren. 128 etxebizitza nagusietatik 106 bere jabearen bizilekua ziren, 16 alokairuan okupaturik zeuden eta 6 doan lagata zeuden; 1ek gela bat zuen, 9 etxek bi zituzten, 27 etxek hiru zituzten, 24 etxek lau zituzten eta 66 etxek bost zituzten. 86 etxek euren parking plaza propioa zuten azpian. 53 etxetan ibilgailu bat zegoen eta 70 etxetan bat baino gehiago zituzten.\nJalogny udalerriko biztanleria-piramidea 2009an .\n2007an lan egiteko adina zuten pertsonak 196 ziren, horien artean 153 aktiboak ziren eta 43 inaktiboak ziren. 153 pertsona aktiboetatik 147 lanean zeuden (82 gizon eta 65 emakume) eta 6 langabezian zeuden (1 gizon eta 5 emakume). 43 pertsona inaktiboetatik 14 erretiraturik zeuden, 16 ikasten zeuden eta 13 "bestelako inaktibo" gisa sailkaturik zeuden.\n2009an Jalogny udalerrian 123 unitate fiskal zeuden, 300 pertsonek osaturik. Pertsona bakoitzeko diru-sarrera fiskalaren mediana urteko 18.497 euro zen.\n2007an zeuden 10 komertzioetatik, 4 eraikuntza enpresak ziren, 1 ibilgailuen saltze eta konpontze enpresa zen, 2 ostalaritza eta jatetxe enpresak ziren, 1 zerbitzu enpresa zen eta 2 administrazio publikoko enpresak ziren.\n2000. urtean Jalogny udalerrian 14 nekazaritza-ustiategi zeuden, 455 hektarea erabiltzen.\nChâteau (2,4 km)\nCluny (2,7 km)\nMazille (3,4 km)\nLournand (4,3 km)\nBergesserin (5,5 km)\nBourgvilain (5,6 km)\nBerzé-le-Châtel (5,9 km)\nAzken aldaketa 21 otsaila 2021(e)an, 17:42(e)tan\nOrriaren azken aldaketa: 21 otsaila 2021, 17:42.


Larry Collins - Wikipedia, entziklopedia askea.\nHartford, 1929ko irailaren 14a\nFréjus, 2005eko ekainaren 20a (75 urte)\ngerra-berriemailea, historialaria, kazetaria, idazlea eta zientzia-fikzio idazlea\nLarry Collins, jaiotza-izenaz John Lawrence Collins (West Hartford, Connecticut, AEB, 1929ko irailaren 14a - Fréjus, Frantzia, 2005eko ekainaren 20a), idazle eta kazetari estatubatuarra izan zen.\nDominique Lapierrerekin batera hainbat liburu arrakastatsu plazaratu zituen, betiere kazetari gisa gertutik ezagutu izan zituen gertakari historikoen ingurukoak: Sutan al dago Paris? (1964, Frantziako hiriburuaren Bigarren Mundu Gerrako askapenaz); O, Jerusalem (1971, Israelgo estatuaren sorreraz); Gaur gauean, askatasuna (1975, Indiaren independentziaz), Bosgarren Zaldizkoa (1980, txantaia nuklearrari buruz).\nKazetari gisa UPI agentzian eta Newsweek aldizkarian, besteak beste, lan egin zuen.\nHauek ditu beste obra batzuk: Herio jolasa (1985), Arrano beltzak (1992), Geroa geurea da (1998). 2005ean eman zuen azken lana, hogei urteren ondoren berriro ere Dominique Lapierrerekin bat eginda: Sutan al dago New York? (2005).\nHaren zenbait liburu zinemarako erabili izan dituzte.


VilaWeb - Wikipedia, entziklopedia askea.\nVicent Partal, VilaWebeko zuzendaria\nVilaWeb Katalan Herrietan sortutako lehen informazio ataria edo egunkari digitala da, guztia katalanez argitaratzen dena.\n1996ko maiatzean abian jarri zen, gaur egun bere zuzendari den Vicent Partalek eta Assumpcio Maresmak fundatuta.\n↑ Otamendi, Martxelo. «Maisua eta maistra» Berria Noiz kontsultatua: 2020-05-17.\nVicent Partalek Sareko Argiaren 10. urteurren ekitaldian eman zuen hitzaldia katalan hizkuntzak sarean egin dituen lorpenez\n(Katalanez) VilaWeben blogak\n(Katalanez) VilaWeb TV, podcast ataria\nOrriaren azken aldaketa: 17 maiatza 2020, 19:29.


Otamotztaldea Archives - Otamotz\nJosu Zubia (Aretxabaleta, 1975) Urolaren gizonezkoen lehen taldeko entrenatzaile berria da. Bere helburua taldea Ohorezko Erregional Mailara igo eta egonkortzea da. Zein ibilbide osatu zenuen futbolari bezala? Ez nuen asko jokatu futbolean. Jaioterriko Aretxabaleta taldean jokatu nuen, baina gazte mailara arte bakarrik. 17 urte bakarrik nituen entrenatzaile lanean hasi nintzenean.\nSara Zufiaurrek (Urretxu, 1981) Sariranaga boskotearekin joko du larunbat arratsaldean Antion. Talde hori Euskadiko Orkestra Sinfonikoko bost musikarik osatzen dute. asier zaldua. Nondik datorkizu musika zaletasuna? Nire amak Goiargin abesten zuen eta kontzertuetan gainontzeko abeslarien seme-alabekin egoten nintzela gogoratzen dut. Nire ustez, hortik datorkit musika zaletasuna. Amari musika eskolara joan\nLarunbat honetan Zumarragako Eitza auzoko skate parkea inauguratuko dute. Ekitaldia 11:30ean hasiko da eta 50 bat patinatzaile elkartuko dira. 11:30etik 12:45era nahi duten guztiek patinatzen ikasteko aukera edukiko dute. 12:45ean inaugurazio ekitaldia izango da. Mikel Serrano alkateak eta Jose Ignacio Asensio Ingurumen diputatuak parte hartuko dute. Ondoren, lehiaketak hasiko dira.\n2017an Urretxu eta Zumarragako ikastolak, institutuak, Irrintzi dantza taldeak eta Antxiñako Ama txistulari taldeak 50 urte bete dituzte. Baina 25 urte beteko dituen talde bat ere badago: Zuhaitzaren Soinua txalaparta taldea. Larunbat honetan ospatuko dute urteurrena, Labeaga are-toan. Txalapartak bi herriotan osatu duen ibilbideari buruzko dokumentala aurkeztuko dute eta ondoren\nUrretxu eta Zumarragako Irrintzi dantza taldeak 50 urte beteko ditu 2017an eta ekitaldi sorta antolatu dute urteurrena ospatzeko. Bost erromeria, bi jaialdi eta bazkari bat antolatu dituzte, besteak beste. Egitaraua atzo arratsaldean aurkeztu zuten, Zumarragako Zelai Arizti kultur etxean. Lehen erromeria urtarrilaren 15ean izango da: 12:00etatik 15:00etara Kalebarrenen. Martxoaren 19ko\nZumarragako hiru neskak Bilboko dantza korearren txapelketa irabazi dute\nZumarragako Pacific Girls taldeak Bilboko manga saloiko dantza korearren txapelketa irabazi du. Talde hau La Salle-Legazpiko hiru ikaslek osatzen dute: Maria Alonso, Sandra Ruiz de Viñaspre eta Ainhoa Zalduak. Hiru neska hauek Batxilergoko lehen maila egingo dute datorren urtean eta Japonia eta Koreako musika eta telesailak izugarri atsegin dituzte. Telebista


Iazko gastu araua beteko duelakoan dago Mikel Aranburu - Ekonomia - Berria\nIazko gastu araua beteko duelakoan dago Mikel Aranburu\nNafarroako Ogasun kontseilariak nabarmendu du parlamentuan ekarpenaren akordioak "egonkortasuna" emango duela.\nMikel Aranburu Parlamentuko batzordean, artxiboko irudian Jagoba Manterola / argazki press\nAbenduaren amaiera aldera, ekarpenaren akordioa hitzartu aurretik, Espainiako Ogasun ministerioak gutuna igorri zion Nafarroari esanez 2017an ez zuela gastu-araua beteko. Gastua araua kalkulatzeko ezinbesteko den diru sarreren igoerari buruz zifra desberdinak dituzte Madrilgo eta Nafarroako gobernuak: bigarrenak %2ko igoera dioen bitartean, lehenak %7,5ekoa dela dio.\nMikel Aranburu Nafarroako Ogasun kontseilariak gaur Parlamentuan zehaztu du ez duela horren beldurrik, eta araua beteko dutela. Berez, Espainiaren eta Nafarroaren arteko finantza eta zerga arloko diru joan-etorriak martxoaren 31ean itxiko dira.\nGaur goizean Aranburuk azaldu duenez abenduan bidalitako gutun horretan Madrilek ez die zehaztu nola kalkulatu duen Nafarroari egozten dion diru-sarreran %7,5eko igoera. Aranburuk eta departamentuko teknikariek susmatzen dute hainbat kontu ez dituela aintzat hartu. "Ez digute azaldu nolatan iritsi diren portzentaje horretara". Nafarroak iaz egindako ezohiko ordainketa batzuk edo udalen azpiegitura inbertsioak ere ez dituela aintzat hartu uste du. "Apirila arte ez da hau guztia itxiko. Gastu araua beteko dugu eta bestela oso gertu geratuko gara. Plan ekonomiko bat egin daiteke, eta kontuak sendotzen ari direnez, ez nau gehiegi kezkatzen".\nKontseilariak nabarmendu du altxortegia duela urtebete baino nabarmen hobeto dagoela egun. Superabitarekin amaitu zuten urtea, eta aspaldiko legez, altxortegian 166 milioi eurotik gora dute. Aranburuk uste du Finantza Egonkortasunaren legean aipatutako gastu arauari buruzko "interpretazio desberdinak" dituztela bi gobernuek. Kontu horri buruz hitz egiteak "alde ona" duela deritzo, superabit-era iritsi delako Nafarroan (izan ere, gastu-araua superabit egoeran bete behar da).\nEkarpenaren akordioa itxita, hurrengo negoziazio garrantzitsua Hitzarmen Ekonomikoaren erreforma izango dela aipatu du. Aranburuk azaldu du ekarpenaren negoziazioetan nahiago izan zutela bi gaiak ez nahastea, eta orduko joko arauekin eman zela negoziazioa. Dena den, bai jo du garrantzitsutzat Hitzarmen Ekonomikoan aldaketa batzuk egitea.\nHorietako bat Espainiako zorraren ingurukoa da. Egun, ekarpenaren kalkuluan zor osoaren amortizazioa sartzen da. "Etorkizunera begira kezkatzen nau horrek. Etorkizunean, defizitik ez dagoenean, ordaindu beharrekoa erotzeko modukoa izan daiteke. Horri aurre egin behar zaio", ohartarazi du. Aranburuk onartu duenez, Nafarroako Gobernuak lehen zirriborroan zorraren inguruko testu aldaketa bat proposatu du eta "itxuraz Ministerioak onartu du". Lehen urratsa dela uste du.\nAgerraldian, 2015-2019 eperako ekarpenaren akordioari buruz hitz egin du. Bere ustez, akordioak "egonkortasuna" emango dio Nafarroari, ekarpenaren zenbatekoa handia delako eta "hori argitu izanak lasaitasuna ematen duelako". Bere esanetan, negoziazioak "oso gogorrak" izan dira. "Ministerioaren jarrera oso zentralista izan da, beti izan den modura. Era berean, onartu behar dut leialtasunez jokatu dutela eta giro onean. Elkarren arteko ulermena ona izan da".


Peoi lanerako lan poltsa osatzeko deia egin du Zaldibiak - Goierriko Hitza : Goierriko Hitza\nPeoi lanerako lan poltsa osatzeko deia egin du Zaldibiak\nZALDIBIA // Udal lanetan aritzeko peoien lan-poltsa osatzeko deialdia egin du Zaldibiako Udalak. Interesatuek izena urtarrilaren 22ra arte eman dezakete, udaletxean edo zaldibia.eus webgunean. Eskolatze Agiria eta B gidabaimena behar dira.\nemaitza MARTXOA 16\nMutur muturrean Goierriko eskolarteko xake txapelketan\nMartxoak 1 eta 15 an Beasainen jokatu den eskolarteko bakarkako xake txapelketan Xake Zaldibik lortu ditu ohorezko postu gehienak.Infantiletan, Wael el Bouni eta Nikolas Contrerasek lortu dute maiatzean Donostian jokatuko den fase finalerako txartela. Alebinetan berriz, Harri Rodriguez eta Anartz Trapero sailkatuta daude eta Darius Begera eta Mikel Avilak ere seguruenik Donostira joateko aukera izango dute.\nUnax Madina pilotari beasaindarra Zizurren txapeldun


Otsailaren 17rako Morkaikotik, Herri Eskolako eta Ikastolako guraso elkarteekin elkarlanean antolatutako mendi irteera proposatzen dizuegu: Arno.\nMartxoaren 1ean, barixakua, Euskal Inauteriak ospatuko ditugu. 15:15etik 16:30era kalejira eta dantza saioa plazan egingo ditugu (eguraldi txarra eginez gero, Ikastolan egingo da).\nGURASO FORMAKUNTZA 2019\nOtsailaren 8an, 18:30ean Kultur Etxeko sotoan izango da 2019ko lehenengo formakuntza saioa. Parte hartu nahi dutenek aldez aurretik eman beharko dute izena ikastolan inskripzio orria entregatuz edota formalarioa betez.\nEguraldi iragarpena ikusita, Santa Ageda ikastolan ospatzea erabaki da. Ikasleak arropa iluna, loradun zapia eta makila ekarri behar dute. Ekitaldia 16:15ean hasiko da (erdiko aretoan).\nMatrikulazio epea zabalik urtarrilaren 28tik otsailaren 8ra bitartean. Elkarrekin hezkuntza eraldatzen! Zatoz ikastola ezagutzera!\nUrtarrilak 20rako Morkaikotik, Herri Eskola eta Ikastolako gurasoekin elkarlanean antolatutako mendi irteera proposatzen dizuegu: Moru. Irteera honekin, mendizaletasuna eta ondarea uztartuko dira.\nElgoibar Ikastolako Gabonetako loterian botatakoa jasotzea egokitu da. Kobratzeko ikastolara bertara jo behar da, urtarrilaren 31a baino lehen.\nHH 0 (2018an eta 2019an jaiotakoak), otsailetik ekainera hasteko, matrikulazio aldia zabalik urtarrilaren 14tik 25era. Ordutegi zabala: 7:30-19:30. Jai-zubietan eta oporretan irekita.\nElgoibar Ikastola osatzen dugun guztion izenean Gabon Zoriontsuak eta urte berri ezin hobea opa dizuegu. Bulegoa abenduaren 22tik urtarrilaren 6ra bitartean itxita egongo da.(Haurtzaindegiko telefonoa: 688 896 633)\nAbenduaren 16an Zumaia-Zarautz mendi irteera izan genuen.Eguna erabat goibel esnatu zitzaigun.Hamar;haur eta beste horrenbeste nagusik trena hartu eta Zumaiara joan ginen. Hurrengo mendi irteera urtarrilaren 20an izango da: Moru.\nAbenduak 16rako Morkaikotik, Herri Eskola eta Ikastolako guraso elkarteekin elkarlanean antolatutako mendi irteera proposatzen dizuegu: Zumaia-Zarautz. Oraingoan kosta aldera joango gara.


Etsaia borrokatu, ez bidelaguna | Iritzia | Berria\nJoxe Iriarte, 'Bikila' - Alternatibako kidea\nEz dira hainbeste urte herriko festetan jaia eta borroka aldarrikatzen genuela: ikurrina, presoak, intsumisioa, NATOren aurka, eraso sexisten aurka... Asko ziren arrazoiak jai garaian ere borrokatzeko, eta asko dira oraindik ere. Hasieran, Guardia Zibila genuen arerioa; ondoren, Polizia Nazionala; eta azken urteetan Ertzaintza. Nire herrian, Oreretan, gertatutakoak betirako geratuko zaizkit iltzatuta memorian.\nHorregatik, bat egiten dut Martxelo Otamendiren iritziarekin: «Hamaika azalpen eta justifikazio emango dituzte batzuek eta besteek, nork bere bertsioa edukiko du, egia berdaderoa haiena dela aldarrikatuko dute lau haizeetara. [...] Herritar horien kezka nagusia da ezin dutela ulertu nola den posible printzipio politikoetan horren urruti ez dauden bi erakundetako kideen desadostasunak bukatzea irainekin, mehatxuekin, kolpeekin, talde borrokekin».\nGaurtik atzera begira, ematen du frankismoko eta frankismo osteko garai haiek kutsu epikoa dutela. Eta hein handi batean egia da hori. Idealen alde sakrifikatzeko gaitasuna, militantzia heroikoa, dena emateko prest; baina horrek guztiak bazuen bere ifrentzua: liskarrak kuadrilletan, zatiketa soziedadeetan: zu espainolista zikina, zu burges txiki alaena... Eta gehienetan eraso bortitzenak (herra handiena), krudelenak, duela gutxi arte lagun edo kide izandakoekin. Zatiketa zaharrak eta desadostasunak lausotzen diren heinean, zatiketa berriak bihurtzen dira gordinenak, muturrekoenak, sektarioenak. Urkoa etsai.\nHitz batez, ia mundu guztian ezkerra aspalditik dabil haizeak nondik jotzen dion garbi ez dakiela, bere tradiziotik (izan komunista, izan sozialista) zer uxatu eta zer mantendu hausnarrean. Belaunaldi berri baten sektore batek, berriz, Saulok Damaskora bidean zalditik erori eta argia ikusi zuenean bezala, testu zaharretik edanez komunismoa du aldarri (zein komunismo, ordea, estalinismoarekin autokritiko ez bada?), gainontzeko guztiak burgesak edo aburgesatuak kontsideratuz. Horrek tarte gutxi uzten du elkarlanerako. «'Ahalduntzearen eta feministen tranpez' aritu diren Itaiako emakumeek antolatutako jardunaldiei buruzko BERRIAko notizia ere. Feminismoa eta identitate politikak despolitizatzaileak omen dira, helburu sozialistak urrunduta. Soinu ezaguna da; Espainia aldean ere 'dibertsitatearen tranpa' haizatu zuten duela urte batzuk. Rojipardismotik gertukoenek maiz astintzen duten bandera, denik eta gorrienak agertu nahi baina ibili eta bueltan eskuin muturraren salda lodituz». Arrisku horretaz ohartarazten zigun asteazkenean Angel Errok\nHau da. Zoragarria gazteriaren indarra, ausardia, helduok jada agortua edo ahuldua duguna. Nire miresmena, edozein dela bere ildoa —betiere ezkerrean kokatzen bada—, gazte borrokalariekiko. Baina hain beharrezko den ausardia hori ezin da itsukeria bihurtu, dogma ere ez. Gazteak bere ideologian ere heterodoxoa izan behar du beti. Eta Parisko Komunaren garaitik hona (non Marxek aurkitu zuen inspirazioa komunismoak zer izan behar zuen azaltzeko) ur asko igaro da munduko zubi guztietatik. «Sobietar Batasuna desagertu zenetik eta, batez ere, txinatar komunismoaren bilakaera harrigarriaren aurrean, 'atzora arte, itxaropen eta promes handien airea zeramaten hitz guztien artean, komunismo hitza izan da higadura gehien jasan behar izan duena Estatuaren arrazoi burokratikoaren preso eta enpresa totalitario baten zerbitzura egon delako', ohartarazi zigun Daniel Bensaïdek». Hala idatzi nuen duela hilabete batzuk berripaper honetan.\nGaizki esanak barkatu eta ondo esanak onartu!


Hizkuntza Archives - Hego-haizeak dakartzan hitzak\nIgandea, 2014(e)ko urriaren 19(a) Euskara, Hizkuntza\nKaixo eta ongi etorri blog honetara! Hemen gehienbat hizkuntzei buruzko berriak , artikuluak eta abar argitaratuko dira. Gaur bertan hasiko gara, esteka hauekin:\n“Estua”, Berria egunkarian argitaratutako iritzi artikulua\nSanti Leonek eskolan irakasten den euskara batuaren arazoetako bat mahai gainean jartzen du artikulu honekin, hau da, eskolan irakasten den hiztegi urria, lekuan lekuko hitzak ez irakastea, alegia.\nJuan Carlos Moreno Cabrerari Para todos la 2 programan elkarrizketa\nMesedez, iruzkindu hemen zuen iritzia, baina niri, benetan, sinesgaitza iruditzen zait telebista publiko batean horrelako galderak egitea, eta gehiago, Moreno Cabrera bezalako hizkuntzalari bati. Horren zergatiak madrildar hizkuntzalari honek hizkuntza gutxituen gainean duen iritzia da. Adibide bezala, euskarari buruzko testu bat aurkitu dut.


Elgoibarko Ezker abertzalearen alternatiba by Iñaki Odriozola - issuu\n2010 - VII - 25\nElgoibarko herria hobetzeko: Ezker abertzaleak badu alternatiba.\nLa alternativa de la Izquierda abertzale\nPNVko alkatetzak, Alfredo buru delarik, erakutsi dizkigu bere kartak El PNV nos ha vuelto a enseÒar sus cartas\nKonstruktore eta Enpresari handien morrontzan oinarritutako etorkizuna eskaintzen digu: Un futuro basado en la supeditaciÛn a la gran empresa y a los constructores: 300.000 m2 de zonas industriales y m·s de 1000 casas.\nMila etxe baino gehiago aurreikusten dituzte, eta 300.000 m2 baino gehiago gune industrialetan. Hau da Alfredok eta PNVak garbi daukatena. Beste guztia inprobisatze hutsa da. Orain orubea ematen digutela, bada, hala han sartuko dugu zaharren egoitza. Orain okurritu zait anbulategia Plaza Txikira eramatea, orain herrian eskailera mekanikoak nonhai, orain trafiko aldaketa, orain merkadilloa herri erdira, baina ertz batean erdi ezkutuan bezala, orain iturria kendu eta parketxoa jarri.\nEsto es lo ˙nico que ven claramente. todo lo dem·s es improvisaciÛn. Etxegintza eta industria guneak ezik, udal honetan, dena da inprobisazio hutsa. Txarrago, klientelismoak eragindako inprobisazioa, botoak lortzeko egiten dira hemen gauzak, ez Herriari begira.\nPilar ikastetxeko proiektua. Azterketa. Enpresa batek, milaka euro kobratu ondoren, edo kobratzeko asmotan, irudi bat plazaratzen duenean, denak liluraturik gelditzea ez da harritzekoa.\nHain polita izaten da!\nB a i n a , hausnarketa egin ondoren, zera esan behar dugu,\nEraikuntza horrek arazo gehiago sortzen ditu konpondu baino.\n1.- Ez dator bat horrelako eraikuntzak izan behar dituzten baldintzekin. No cumple con las condiciones necesarias para este tipo de edificios: la horizontalidad Eta lehehengo baldintza horizontaltasuna da. Nagusientzat, edo gaixoentzat, egiten diren eraikuntzetarako aldundiak eta jaurlaritzak jartzen duten oinarrizko ikuspuntua da, ahalik eta zabalenak, ahalik eta solairu gutxienekoak, ahalik eta barrera gutxienekoak izatea. (esaterako Mendaroko hospitala, edo eguneko zentrua) Pilarreko eraikina, hain zuzen ere, erabat bertikala da. Nagusiak, euren logeletatik bai kalera jaisteko, bai egongelara jaisteko, bai jangelara jaisteko, eskailera edo igogailuetan ibili beharko dira. Langileak ere, euren zerbitzua eman ahal izateko: garbiketarako, laguntza eskaerei aurre egiteko, kontsultak egireko, halaxe ibili beharko dira, gora eta behera. Horrek, esaterako, larrialdietarako behar diren baldintzak zaildu egiten ditu, ebakuazio planak ere konplikatuagoak dira, eta baliabide gehiago erabili beharko dira hauei aurre egiteko.\nPilar ikastetxeko proiektua. Azterketa. 2.- Ez dauka berdegunerik, teilatuetan ezik. La ˙nica zona verde est· en en los tejados Horrelako gune sanitario batek, nagusien lasaitasunerako, senideekin egoteko, gune berdeak izatea ezinbestekoa du, pasiatzeko, aire garbia arnasteko, bizi kalitatea hobetzeko. Pilarreko eraikina dena zementua da, eta zementuz inguraturik dago, teilatuetan ìjardin terapeutikoî deitutako solairuak izan arren. Bai sarrera, plaza baten antzekoa, bai atzealdean, urasandiko etxeetara irtetzen baita, bai aurrealdean,\n3.-Sarrera-irteera desegokiak dauzka. Bai oinezkoetzat, bai autoentzat. tiene malas entradas y salidas, tanto para coches como para peatones a) Autonomoak diren nagusiak, euren etxetik irteteko duten modu bakarra, errepide gaineko zubitik da. Igogailua erabili behar dute, eta herrira heltzeko, kultur etxeraino, edo kin-koneraino, ehundaka metro dituzte. Hau, autonomoak izanik ere, zailtasuna da. Autonomoak ez direnentzako, ordea, irteera estu hori kartzela bihurtzen da, han goian geratu beharko dira, euren kabuz, ez baitira kapaz izango herrira jaisteko. b) Eibartik datozen anbulantzia edo kotxeak, madalako rotondaraino joan behar dira, han itzuli, eta ezkerrera egin, sartzeko. Sarreran, lehenik, urasanditik datorren errepidea dago, eta goitik kotxeak etor daitezke. Sarreran, gainera, aparkalekuko bi sarrerairteera daude, handik kotxeak oztopo izan daitezkeela. c) Anbulantziak, horrez gain, aldazgora luzea igo behar dute, eta 90∫ko errebuelta eman, plazara sartzeko.\nPilar ikastetxeko proiektua. Azterketa. Ondorioa: Elgoibarko arlo sozio-sanitario guztia, pilarreko orubean sartzea, udalari orube hori parean etorri zaiolako, ondo pentsatu gabeko gauza da. Guk badakigu, bertako guraso elkarteak, eta orubearen eskaintzaren baldintzak hori baldintzatzen duela, baina aldaketak egin daitezke, eta herriaren onerako badira, ez dugu uste guraso horiek itxi ahal direnik. Dena lasai hitz egin daiteke. Izan ere, euren aportazioa izugarri garrantzizkoa dela aitortu beharra dago, eta behar zaie.\nEta, gainera, proiektu honek herriko 2 arazo erantzun gabe uzten ditu: este proyecto no responde a otros dos problemas: las ubicaciones del ambulatorio y de la cruz roja\nPilarreko proiektuak ez dio konponbiderik ematen Elgoibarren daukagun beste arazo zahar bati: Anbulatorioa toki aldatzearen beharrari. Aspaldidanik Ezker abertzaleak sozializatu duen gaia da, anbulatorioa toki ezerosoan dagoela, sarrera txarra duela, langileek ez daukatela non kotxeak laga, anbulantziak errotonda erdian galditu behar dutela, e.a.\nBukatzeko, Pillarreko proiektuak ere, ez du ikutzen beste arazo bat, agian, hain eraginkorra ez dena, baina konpondu beharrekoa: Gurutze gorria plaza txikian egotea.\nUrasandi berriko proiektua. Azterketa. Urasandi berriko taller zaharrak, abandonatuak, eta gasolindegia kentzea ez da ideia txarra, baina, la regeneraciÛn de zonas deterioradas es una buena idea. pero, para quÈ?\nZer egiteko? Urasandi berri herri erditik hurbil, konpontzeko daukagun azken gunea da.\nAlde txarrak: -Errepidea du erdian -Lur kontaminatua, seguruen -zubia pasazerakoan, ematen du herritik kanpo dagoela\nAlde onak: -Maalako parketik minutu batera dago. -55.000 m orubea atera daiteke. -ia-ia laua da, eraikitzeko erraza.\nZein da orube honi, PNV-k eta Alfredok eman nahi dion irtenbidea? quÈ salida DAN EL pnv Y aLFREDO A ESTE SOLAR RECONQUISTADO?\nETXEGINTZA EROA, NOSKI. 460 ETXE BERRI EGITEA CONSTRUIR CASAS Y M¡S CASAS: 460 VIVIENDAS M¡S\nElgoibarko Ezker Abertzalearen proposamena Herrian bi gune: 1.- Urasandi berri, gune sozio sanitarioa, 2.- Plaza Txikia, kultur eta aisialdi gunea..\n55.000m ko Orubea, ia laua, hiritarren zerbitzura\nAMETS BAT DAUKAGU!\nElgoibarko herria, hobera, bideratuko duen benetako ideia urbanistikoa. 1.- Alde batetik, Elgoibar berdea, benetan berdea, garatuko lukeena.\nHerriko Gune berde ederra 2.- Bestetik, zaharren egoitza eta arlo sozio-sanitarioaren arazoa konponduko lukeena.\nDependienteentzako zentru-hospitala, etxebizitza tutelatuak, eguneko zentrua\n3.- Anbulatorioa eta gurutze gorriari ere erantzun egokia emango liokeena 4.- Aparkamendu disuasorioa kanpoko guztientzat, irteeratik hurbil, erditik hurbil\nElgoibarko Ezker Abertzalearen proposamena Pentsatua, hausnartua, eta teknikoki egingarria. Petatxoetatik urrun, inprobisazioak gaindituta, eta konstruktoreekiko morrontzarik gabekoa. Urasandi berri\nNagusientzat, senideentzat, gaisoentzat,eta edozein herritarrentzat pentsatua, oztopo eta barreraririk gabea, horizontala, sarrera-irteera onak dituena, Ingurugiroa eta aisia bermatzen duena joateko erraza, erdi-erdikoa\n2.- Plaza txikia: - Eraikina kultur etxe bihurtu: -Liburutegi berritua, -Ikasleen ikasketa gelak, -Udal artxibo eraberritua, -Antzoki txikia eta hitzaldi gela, -Herriko kultur eta musika taldeentzat lokalak\n- Plaza, herritarren zerbitzura: -kultur eta aisialdirako ekitaldiak -kotxeak gainaldetik kenduta -lur azpiko parkina\nPropuesta de la Izquierda abertzale 2 n˙cleos urbanos: 1.- Urasandi berri, zona sociosanitaria, 2.- Plaza Txikia, zona kultural y de ocio\n1.- Urasandi berri: nucleo socio-sanitario Desviando la N-634 hacia atr·s, y habilitando un gran espacio, desde el puente de la magdalena hasta la gasolinera 55.000 m llanos para situar el ambulatorio (en el guass), la cruz Roja, el centro de dÌa, la residencia de ancianos dependientes, los apartamentos tutelados, combinado con la actual residencia San L·zaro (para los ancianos autÛnomos).\nGran zona verde, para disfrute de pacientes, familiares y la ciudadanÌa en general.\n2.- Plaza Txikia: nucleo cultural y de ocio Biblioteca municipal renovada, salas de estudio, Archivo municipal renovado, locales para la producciÛn cultural de los grupos locales, sala de teatro y conferencias, HabilitaciÛn de la superficie para disfrute de la ciudadanÌa, quitando loa coches, para actividades l˙dicas y culturales, mercadillo, ferias, etc. parking subterr·neo de movilidad, para potenciar el pequeÒo comercio, la plaza de mercado y hostelerÌa del centro\nes un buen plan, piÈnsalo, nos lo merecemos.\nElgoibarko Ezker abertzalearen alternatiba\nUrasandi berri eta plaza txikia: bi gune desberdin herriarentzat: sozio-sanitarioa, eta kultur-aisialdia


Miren Larrion: “Urtaranen diskurtsoak ez dio erantzuten egungo krisiari eta agortutako eredu batekin bat dator”\nEH Bilduren ustez, onartezina da Urtaranek bere diskurtsotik kanpo utzi izana pandemia bera eta azken urteetako krisirik handienari erantzunik eman ez izan.\n| 2020-06-25 12:55:00\nHiriaren Egoeraren Eztabaidaren lehen saioaren ostean, EH Bilduk uste du onartezina dela Urtaranek iraganeko proiektuak berri gisa saldu izana eta, are larriagoa, bere diskurtsoa egungo krisian eta horri eta etorkizunean eman daitezkeen broteei erantzuteko neurrietan zentratu ez izana. Miren Larrion EH Bilduko bozeramailearen esanetan, "Urtaranek krisiari eman beharreko erantzuna hiriaren lehentasun gisa baztertu du, eta dagoeneko gauzatuta edo, gutxienez, bideratuta egon beharko luketen proiektuen salmentan oinarritu du bere diskurtsoa. Bere diskurtsoak ez dio krisi egoerari erantzunik ematen eta agortutako eredu batekin bat dator".\nLehen saio honetan Urtaran ez da gai izan lasaitasuna eta konfiantza transmititzeko, eta udal honetan ezagutzen den murrizketarik handiena aplikatzen jarraitzeko asmoa azaldu du. "Orain dela 20 urte bezala, dena aldaketarik gabe mantentzeak dakartzan arazoen jakitun da, baita egin nahi dituen murrizketek Gasteizen duten eraginarena ere", esan du Larrionek.\nGobernuaren erreakzioak berandu iritsi dira eta aldebakartasunez jokatu du. Ekonomia, merkataritza eta ostalaritza suspertzeaz hitz egiten du, eta, hala ere, duela hilabete eskas, Gasteizen deseskalatze-prozesuan kaosak eta ziurgabetasunak gobernatzen zuten, EAJ eta PSE -bere bazkide akritikoa- ez baitzituzten komertzioak irekitzeko terminoak zehaztu. Baina Urtaranek autokonplazentziazko diskurtsoa izan du gaur, eta hori ez dator bat azken hilabeteetan gizarteak bizi izan duenarekin.\nPandemia osoan zehar, EH Bilduk proposamenak egin ditu eta Gobernuari eskaini dizkio honek aplika zitzan. EH Bilduk ildo beretik jarraituko du, eta bihar, eztabaidaren bigarren saioan, Gasteiz hobeto egoteko irtenbide positibo bat dagoela planteatuko du, politika inklusiboen eta printzipio etiko sendoen eskutik datorrena, eta politika berritzaileak eta eraldatzaileak eskatzen dituena.


Zozketa // ‘Moko zorrotza’ antzezlanaren estreinaldira joan nahi duzu? | Geuria\nZozketa // ‘Moko zorrotza’ antzezlanaren estreinaldira joan nahi duzu?\nGeuriak bi sarrera bikoitz zozketatzen ditu urriaren 5ean Torrezabal Kultur Etxean ‘Moko zorrotza’ antzezlanaren estreinaldirako.\nAitziber Garmendia eta Jon Plazaola antzezle dira 'Moko zorrotza' antzezlanean // Txalo\nZOZKETA EGINDA. Urriaren 5ean, ostiralez, ‘Moko zorrotza’ antzezlana tauratuko du Txalo konpainiak Torrezabal Kultur Etxean. Galdakaoko emanaldia, hain zuzen, euskarazko estreinaldia izango da. Aitziber Garmendia eta Jon Plazaola antzezle lanetan ibiliko dira, Mario Hernandezen zuzendaritzapean. Carles Alberola da obraren egilea.\nObra komedia hutsa da eta Juan eta Laura ditu protagonista, “bizitza ulertu eta aurrera egiteko bi modu ezberdin. Guztiz kontrajarriak. Eta halere, elkar maite dute, nola ez”. Sinopsiaren arabera, “Institutuan ikaskide izan ziren, eta gaur egun, 30 urtetako krisi amaigabean murgilduta, ustegabean egin dute topo. Gau batez, garai haietako gogorapen eta ametsak gaurkotuko dituzte…Bereziki, bete ezin izan zirenak. Bien bitartean, ikuslearen hasierako algarak hausnarketa bilakatuko dira; Azkarregi hazi ote gara? Edo ez dugu garapenik izan? Helduen arropaz jantzitako umeak ote gara? Edo ume izaten tematuta dauden pertsona helduak? Ze demontre egin geure bizitzekin? Zer da bada bizitza: amets eta algarak, barre eta negarrak, hutsune eta begiratuak, maitasunaren gehiegikeriak eta ezinezko amodioak”.\n– Saioa Arnaiz Lopez\n– Irantzu Alonso Guinea\nGaldakaoko Udalaren laguntzarekin, Geuriak bi sarrera bikoitz zozketatzen ditu ostiralean, urriak 5, 21:00etatik aurrera Torrezabal Kultur Etxean ‘Moko zorrotza’ antzezlanaren estreinaldirako. Zozketan parte hartu nahi dutenek honako info@geuria.eus helbide elektronikora email bat bidali beharko dute hurrengo datuak zehaztuz. Urriaren 3an, asteazkenean, 21:00etan bukatuko da zozketa eta helbide elektroniko bidez jakinaraziko zaie irabazleei noiz eta nola jaso sarrerak.\nGaia: ‘Moko zorrotza’ – Estreinaldia\nSailkatuta: Antzerkia, Moko zorrotza, Zozketa\n‘Heriotza bikotza’ antzezlana taularatuko dute Torrezabalen Miren Gaztañagak eta Eneko Sagardoyk\nTorrezabal ondoko babes publikoko etxebizitzen zozketa zuzena izan zela dio Arartekoak\nGo!azen 5.0 antzerkiaren saio bikoitza egingo dute Arrigorriagan, otsailaren 10ean


DBH - J.M.Iparragirre BHI\nOinarrizko Hezkuntza derrigorrezkoa eta doakoa da. Eskolaldiko hamar urte hartzen ditu, eta, normalean, sei urtetik hamasei urtera egiten da, bi hezkuntza- etapatanbanatuta: lehen sei urteek Lehen Hezkuntza osatzen dute, bi ikasturteko hiru ziklotan antolatuta; ondorengo lau urteek, berriz, Derrigorrezko Bigarren Hezkuntza.\nDerrigorrezko Bigarren Hezkuntza ikasturtetan eta irakasgaitan antolatuta dago, diziplinen arteko lotura eta koordinazioa zainduz. Bigarren Hezkuntzak arreta berezia jarriko dio ikasleen hezkuntza- eta lanbide-orientazioari. Laugarren ikasturteak berezkoa izango du ikasleei orientazioa emateko xedea, bai derrigorrezko eskolaldiaren ondorengo ikasketetarako, bai lan-bizitzari ekiteko.\nPertsonek bizitza osorako eskuratuko duten hezkuntzarenPertsonek bizitza osorako eskuratuko duten hezkuntzaren etapa komuna eta derrigorrezkoa da Oinarrizko Hezkuntza, eta hauek dira haren xedeak, giza nortasunaren garapen osoa lortzeko:


Zorione Etxezarraga | Urumea Berri auzoa edo A.I.U.9 eremua - Zorione Etxezarraga\nAurreko Legealdian EA eta EAJ-PNVk osatu genuen gobernuak Astigarragako Plan Orokorra landu eta Foru Aldundiak onartzea lortu genuen. Plan horri esker ari da garatzen besteak beste Urumea Berri deitua den auzoa. Inpakto handia eragin duela ezin ukatu: etxebizitza askoko eraikinak altxa dira. Eta oraindik altxako direnak…\nErgobia ibilbidean zehar goazela argi dago Astigarragak izan duen herri-paisaia erabat aldatzen duen auzoa dela. Auzo potentea da AIU9 eremua benetan: biztanle asko hartzen ari dena (batzuk etorriak beste batzuk bertakoak), Jaurlaritzak ondare izandatua daukan Ibaiondo etxea bertan kokatua dago. Etorkizun urbilean (espero dezagun) hitzarmenean jasota dagoen Kultur-etxe berria eraikiko da, Astigarragako plaza handienean kokatuan egongo dena, Doña Concha Echeverria plazan hain zuzen ere, herriari ekarpen nabarmen eta garrantzizkoena egin zion (eta dion) astigartarraren omenez 2010ean hala izendatua izan zena.\nAuzoa aurrera doan heinean urbanizazio beharrak ere aurrera doaz eta datorren udazkenari begira errepidean obra handia egingo da, bide guztia 1,90ko altueraraino igo eta berdintzerainokoa hain zuzen ere. Plan Orokorrak aurreikusita daukan betelana handia izango da, hilabete askotan eragozpenak eragingo dituena: zarata, hautsa, trafiko aldaketak, autobusaren ibilbidea…\nEragozpenak eragozpen, Astigarraga aurrera doa, aurreko legealdian EAJ eta EA (gero Hamaikabat) alderdiek hartutako erabakiei esker. Bildutarrek aurreko legealdian kupidagabe kritikatu arren Plan Orokorrari esker doa Astigarraga ‘viento en popa’ gazteleraz esaten den bezala.


Nafarroako Landa-Etxeak » Landa Etxea Marcos II\nBete formulario hau zuzenean harremanetan jartzeko etxearen Landa Etxea Marcos II batera.\nZein da 7 + 12??\nZein da 14 + 9??\nHau Marcosaren II erreserba egutegia da.\nEtxea XIX. mendearen erdialdekoa da, 2008an zaharberritua eta herriaren akaberan kokatua (20 bizilagun). Arras leku lasaia da, ezin hobea atseden hartzeko, mendian ibiltzeko; leku interesgarrietatik hurbil, hala nola Orreaga, Iratiko Oihana, Irunberriko eta Arbaiungo Arroilak, etab. Etxalde txiki bat daukagu, bai eta baratze ekologikoa bat ere, guri laguntzeko.\nEtxea duplex bat da. Bi logela ditu; logela bakoitzean ohe osagarri eta sehaska bana jar daitezke. Goian, sukalde-jangela dago, bai eta tximinia eta bainu-gela ere, bi-biak oso handiak. Balkoitik, sekulako ikuspegiak daude; bertzeak bertze, behiak eta zaldiak bazkan pentzeetan, eta harrapariak, hegan.\nKanpoko instalazioak: Sarreran, portxea, mahaia eta aulkiak. Lorategia eta barbakoa. Garbitegia, 50 metrora.\nBertze bi landetxe ditugu 3 metrora. Marcos etxeko behe-solairuan, hiru ostatuetarako eremu komunak ditugu:\n- Sukalde-jantokia ostatu guztietarako, gurekin batera saltsan ibiltzeko.\n- Haurrak jostetan aritzeko zuhaitz barren hutsa, iratxo bihurriek mila koloretan margotua (kasu! haurren jabetza da eta baimena eskatu beharko diegu, barnera sartzeko).\n- Liburutegi bat, hau da, inguruko informazioa, filmak eta musika, eta ordenagailu bat behar duzuen guztirako.\nEtxe berri guztia zoru erradiatzailearen bidez berotzen da, eta erabiltzen dugun energia guztia biomasa da. Eraikuntzan, ahalik eta gehien saiatu gara aprobetxatzen etxe zaharra, eta haritz zura zaharra, berriz, gehienbat altzariak egiteko erabili dugu.\nGoi denboraldia: Aste Santua, zubi nazionalak, uztail, abuztu eta Eguberriak. Erdi denboraldia: urte guztiko asteburuak, Goi Denboraldikoak izan ezik. Eta astez, apiril, maiatz, ekain, irail eta urrian. Behe denboraldia: astelehenetatik ortzegunetara, azaro, abendu, urtarril, otsail eta martxoan.\nHelbidea: 31438 Hiriberri/Villanueva de Arce (Navarra)\nArduraduna:\tAlicia Mendive y Luismi Montoya\nTfnoa1: 948 79 03 76\nDoako zerbitzuak: sehaska, egurra eta mendiko bizikleta.\nInformazio zabala eskaintzen dugu inguruaz eta ibilbideak prestatzen ditugu.\nGosari oparoak zerbitzatzen ditugu: etxeko gozokiak, zuku naturalak.... Eta afarietan etxeko produktuak ematen ditugu (baratzea ekologikoa da), bai eta ingurukoak ere.\nNahi baduzu, gure animaliei jaten emanen diezu (ahuntzak, oiloak, amuarrainak, untxiak, txakurrak, katuak, astemeak…) eta baratzean lagundu.\nPilar (de Google+)\t5 apirila, 2018\nArtzibarko herri ttipiek iraganeko xarmari eutsi diote. 25 bizilagun doi dituela, isiltasuna eta lasaitasuna ederki bermaturik daude herri horretan.\nHiriberri Artzibarrek, Lusarretak, Arrietak eta Saraguetak osatzen dute Artzibarko alderik piriniotarrena. Inguru horri historia dario alde guztietatik, bai eta edertasun ikaragarria eta lasaitasuna ere. Herri horretan lau etxe ditugu elkartean eta laurek ere denetariko argibidea emanen dizute inguru horretako txangoez eta nekazaritza-turismo arloko esperientzia erakargarriez.\nPASEOA HERRIAN BARNA\nPirinioaurreko herri ttipiok plazer handiak ematen dituzte. Horietako bat da karrikaz karrika ibiltzea; batez ere, haurrak dituzten familiendako. Haietan guztietan badiraa etxe handi eta ederrak. Asotsik eta trafikorik ez, presarik gabe. Erdigunean auzo bat duela ikusiko duzu, elizaren inguruan, eta bertze bat, urrunxeago; bertan, antzinako garbitokia dago, auzolanean zaharberritua.\nSAN ANDRES APOSTOLUAREN ELIZA\nBazterrotan ez da elizarik gabeko herririk. Hiriberrikoa Erdi Aroan eraiki zen, baina XIX. mendean aunitz konpondu zen. Nabe nagusiak oin laukizuzen irregularra du, erdi-zirkuluko burualdea; kapera bat du alde bakoitzean, XVII. mendeko zurezko erliebe banarekin; nonbait, nolabaiteko kalitatea dutenak, Iruñeko San Frantzisko Komentutik ekarriak. Halaber, gurutze barroko bat dago, bai eta Erdi Aroko bataiarri bat ere.\nMENDIA ETA IBILALDIAK\nAukera sorta izugarria da paseoetan. Batetik, mendi txangoak, hala nola Lerdengibel (1.212 m) mendira igotzea. IRAKURRI FITXA IBILALDIAK INGURUNEAN ERLAITZEAN. Mendilerro txiki bat osatzen du Errazugaina edo Corona mendiarekin. Bertzetik, familiendako ibilaldi arinak inguruko pagadian eta oihanetan, edota ibilbide erraz balizatu bat, ongi mantendua, Arrieta herri mugakideraino.\nIbarrera etortzen bazara ez galdu eliza hori ikusteko aukera, Nafarroako Kultur Intereseko Ondasunetako bat baita. Bere bakardadean eraikia dago natur ingurune ederrean, landa erromanikoaren eredugarri. XII. mendean eraiki zuten.\n(Web horretan, argibide sorta oparoa aurkituko duzu Artzibarko kulturaz, historiaz eta arteaz, Jose Etxegoienek egindako dokumentazio-lan izugarriari esker).\n[su_row] [su_column size="1/2"] Hiriburu batzuen eta Iruñea arteko distantzia:\nBarcelonatik: 445 Km\nBilbotik: 213 Km\nLogroñotik: 138 Km\nMadrildik: 429 Km\nDonostiatik: 139 Km\nGasteiztik: 155 Km\nZaragozatik: 217 Km\nAutoz eginen duzun ibilbide zehatza kalkulatze aldera, sakatu HEMEN eta sartu zure abiapuntuko herria. [/su_column] [/su_row]\nZerbitzurik hurbilenak ibarreko hiriburuan daude, Nagoren, 10 km-ra doi (13 minutu errepidez).\nGomendagarria da erosketak egitea herrira ostatu hartzera igo aurretik\nPR-NA24 Errazugaina edo Corona Arrietatik\nArrietatik abiatuko gara. Herri mugakidea da eta, handik, bidezidor balizatua hasten da. Arrietan gaudela, ibilbideari buruzko informazio-panela ikusiko dugu, egoera onean oraindik ere (bidezidorren sarearen argitalpena 2007koa da). Plazan, San Lorentzo elizaren parean, herritik atera eta Artetako bidea hartuko dugu, zuzenean Errazugaina mendiko magaletara doana. Iritsi beharreko lepoa ikusiko dugu argi eta garbi. Salerasko gaina eta Zokoetako erreka gurutzatuko ditugu etxalde bateraino, ate bat, eta handik gutxira, iturri bat eskuinaldean. Pista lurrezkoa da, bizikletaz aise egitekoa. Bihurgune bat eskuinera; bertze bat, ezkerrera, Urdobiondo parajean, eta gozo-gozo igoko gara mendateko errepidea bailitzan. Herria behean gelditzen joanen da, gure bizkarrean.\nBihurgune itxiaren ondotik, oihanean sartuko gara tarte laburrean, eta eskuinean, bi dolina handi ikusiko ditugu, sakongunea eta guzti. Onena da ez hurbiltzea. Handik gutxira, Erdikolarreko lepora iritsiko gara, soilgune bat oihanean, eta belar-soroz osaturiko ibar bat; bertan, gure bi bidezidor balizatuak bereiziko dira. Guk bazkaleku irekiari jarraituko diogu, ekialderantz, pagadi ez oso zabal baterantz. Behin oihan horretan sarturik, soilgune batean, Menkaingo iruinarriaren aztarnak bilatuko ditugu (trackean desbideratze txiki bat nabarmendua dago). Harri bertikaletako bat baizik ez dago. Hurbil, alanbradako ate bakarra dago: gurutzatu eta, oihanean labur sartu ondoren, leku irekira aterako gara, kaskotik 300 m ingurua. Erpin geodesikoa ere ikusiko dugu, 4 metroko altuerakoa. Aise iritsiko gara, 1.387 m ditu. Ikuspegi ederra hainbat ibarretara. Metro gutxira, harrizko aterpe txikia. Ibilbide beretik itzuliko gara.\nLuzera: 11,7 km\nDesnibela 602 m\nZailtasuna: desnibel nabarmena. Bidezidor lineala\n4/2 bikoteko familia\nPertsona osagarria (2 urtetik gora)\nBeste batzuk Goi denboraldia: Aste Santua, zubi nazionalak, uztail, abuztu eta Eguberriak. Erdi denboraldia: urte guztiko asteburuak, Goi Denboraldikoak izan ezik. Eta astez, apiril, maiatz, ekain, irail eta urrian. Behe denboraldia: astelehenetatik ortzegunetara, azaro, abendu, urtarril, otsail eta martxoan.\nLanda-jantokiko prezioak (ostatu hartutakoentzat soilik)\nHAURRAK (3-12 urte bitartekoak)\nEko-gosariak (etxekoak, bufet mota, produktu ekologikoak) 11 €\nEko-afariak (etxekoak, menu bakarra, tokiko produktuak eta ekologikoak )\nBeste batzuk Haurra 3 eta 14 urte artekoa da. 15 urtetik aurrera, heldutzat jotzen da. 3 urtetik beherakoei haur menuaren erdia kobratuko zaie. Jantokiko prezioak berberak dira urte osoan. Ez dago aukeratzerik, hau da, nekazal-turismoak hainbat afari mota proposatzen ditu, egunen eta garaien arabera; bezeroak iritsi aurretik jakinarazten dira.\nAstigar-Haraneko nukleo txikiek aspaldiko lilura mantentzen dute. Baino ez 25 biztanlerekin, herri honetanisilunea eta lasaitasuna bermatuta daude.\nHiriberri Artzibar-ek, Lusarreta-k, Arrieta-k eta Saragüeta-k, muga jartzen dute Astigar-Haraneko parte piriniotarrenera. Historia, salbuespenezko edertasuneko eta txoko guztietatiko lasaitasuneko inguruak, arnasten duen zona. Herri honetan lau etxe elkarturekin kontatzen dugu, informazio-mota guztiak eskainiko dizutela inguruneagatiko ibilaldien eta nekazaritza-turismo-esperientzia iradokitzaileen gainean.\nC/ San Andrés, 23, Hiriberri Artzibar Tlf: 948 79 03 76 E-posta: ecoagroturismomaricruz@gmail.com Webgunea: www.casaruralennavarra.com Mota: LE-Osoak


Tratamiento de las incidencias/reclamaciones/consultas\nCorreosen, gure zerbitzua hobetzeko tresna garrantzitsuenetariko bat gure bezeroen erreklamazioak, gorabeherak eta kontsultak dira. Eraginkortasunez erantzun behar diegu bezeroei beren eskaeraren edo kexaren arrazoia konpontzen laguntzeko, eta etorkizunean beste eragozpen batzuk saihesteko.\nZer ezberdintasun dago gorabehera, erreklamazio eta kontsulta baten artean?\nGorabehera: bezero bat Correosekin harremanetan jartzen da, konpondu beharreko zerbitzu edo produkturen batean arazoren baten berri emateko.\nErreklamazioa: gure bezero bat Correosekin harremanetan jartzen da gure zerbitzu edo produkturen batekin gustura ez dagoela adierazteko.\nKontsulta: pertsona batek Correosek eskaintzen duen produktu edo zerbitzuren bati buruzko informazioa eskatzen digu.\nGure bezeroei erantzuteko eskaintzen ditugun kanalak:\nCorreos webgunea: 24 orduz erabilgarri. Astelehenetik ostiralera, jaiegunetan izan ezik, 08:00etatik 20:00etara. Larunbatetan: 9:00etatik 13:00etara.\nTelefonoa: Astelehenetik ostiralera, jaiegunetan izan ezik, 08:00etatik 20:00etara. Larunbatetan: 9:00etatik 13:00etara.\nFacebook: Erabilgarri 24 orduz. Astelehenetik ostiralera, jaiegunetan izan ezik, 09:00etatik 20:00etara.\nTwitter: Erabilgarri 24 orduz. Arreta-ordutegia astelehenetik ostiralera, jaiegunetan izan ezik: 9:00etatik 20:00etara.\nBulegoak: Kontsultatu gure bulegoetako ordutegia.\nPosta helbidea: Erabilgarri 24 orduz. Astelehenetik ostiralera, jaiegunetan izan ezik, 09:00etatik 20:00etara.\nBidalketa nazionalen gorabeherak / erreklamazioak:\nErantzuteko gehieneko epea: hilabete bat\nBatez besteko epe orientagarria *: 10 egun\nNazioarteko bidalketen gorabeherak / erreklamazioak:\nErantzuteko gehieneko epea: 2 hilabete**\nBatez besteko epe orientagarria *: 20 egun\nCorreosen zerbitzuen gorabeherak / erreklamazioak:\nWebgunearen bidezko kontsultak :\nErantzuteko gehieneko epea: 20 egun\nBatez besteko epe orientagarria *: 1 egun.\nSare sozialen bidezko kontsultak:\n(*) 2021 ekitaldian erantzuteko batez besteko epearen arabera\n(**) Herrialdearen eta UPU araudiaren arabera\nErreklamazio edo gorabehera bati erantzuteko prozesua\nAlta. Pertsona batek erreklamazio edo gorabehera bati alta ematen dionean, Correosek erregistro zenbakia sortuko du, alderdi guztiek eskaeraren jarraipena egin dezaten.\nIrekia / Esleitua. Gorabehera edo erreklamazioa erregistratu ondoren, eskaera “irekita” egoerara pasatuko da, eta eskaera konpondu behar duen pertsonari esleituko zaio.\nIkerketa eta analisia. Datu guztiak bildu eta gertaeraren edo erreklamazioaren arrazoiak eta inguruabarrak aztertzen dira. Gainera, haren arrazoia eta jatorria aztertzen dira, onartzen edo ukatzen den erabakitzeko.\nEbazpena: Bezeroak gertaeran edo erreklamazioan bidalitako eskaera ebatzi egingo da, gertatu dena argitu ondoren. Aurrekoari jarraikiz, horri buruzko erabakiak zehaztuko dira.\nItxiera. Erabaki positiboa edo negatiboa hartzeko arrazoiei buruzko azalpena jasoko du bezeroak. Erantzuna ezezkoa bada, gorabehera edo erreklamazioa zergatik ezetsi den azalduko zaio.\nAlta. Pertsona batek erreklamazio edo gorabehera bati alta ematen dionean, Correosek erregistro zenbakia sortuko du, alderdi guztiek eskaeraren jarraipena egin dezaten.\nIrekia / Esleitua. Gorabehera edo erreklamazioa erregistratu ondoren, eskaera “irekita” egoerara pasatuko da, eta eskaera konpondu behar duen pertsonari esleituko zaio.\nIkerketa eta analisia. Datu guztiak bildu eta gertaeraren edo erreklamazioaren arrazoiak eta inguruabarrak aztertzen dira. Gainera, haren arrazoia eta jatorria aztertzen dira, onartzen edo ukatzen den erabakitzeko.\nEbazpena: Bezeroak gertaeran edo erreklamazioan bidalitako eskaera ebatzi egingo da, gertatu dena argitu ondoren. Aurrekoari jarraikiz, horri buruzko erabakiak zehaztuko dira.\nItxiera. Erabaki positiboa edo negatiboa hartzeko arrazoiei buruzko azalpena jasoko du bezeroak. Erantzuna ezezkoa bada, gorabehera edo erreklamazioa zergatik ezetsi den azalduko zaio.\nEbazpena ezezkoa bada, bezeroari jakinaraziko zaio eta bere erreklamazioa edo gorabehera zergatik ezetsi den azalduko zaio. Ebazpena baiezkoa bada, bezeroaren arazoa konpontzeko behar diren neurriak hartuko dira.\nGogoratu Correoseko produktu batzuek estaldura eta berme batzuk dituztela. Ebazpenean hartutako erabakiaren arabera, eta eragindako produktua edo zerbitzua kontuan hartuta, baliteke bezeroak kalte-ordaina edo konpentsazioa jasotzea. Kalte-ordain horiek Estaldurak eta bermeak atalean kontsulta ditzakezu.\nKontsulta bati erantzuteko prozesua\nAlta. Pertsona batek kontsulta bat egiten duenean, ID batekin erregistratu egiten da. \nIkerketa eta analisia. Kontsulta ebazteko behar diren datuak biltzen dira. Bildutako datuekin, bezeroaren galdera aztertzen da eta erantzunik onena ematen zaio.\nErantzuna. Bezeroak kontsultan galdetu duenari erantzuten zaio.\nAlta. Pertsona batek kontsulta bat egiten duenean, ID batekin erregistratu egiten da.\nIkerketa eta analisia. Kontsulta ebazteko behar diren datuak biltzen dira. Bildutako datuekin, bezeroaren galdera aztertzen da eta erantzunik onena ematen zaio.\nErantzuna. Bezeroak kontsultan galdetu duenari erantzuten zaio.


Hartu nahi duzuna eman | rufino iraola garmendia\n← Ardiaren otoitza\nArgiari buruz →\nHartu nahi duzuna eman\nPublicado el mayo 25, 2013\tpor kafarnaum\n«Eman, hartu nahi duzun mundua» lemapean, kanpaina bat ari da Gipuzkoa aldean. Ekainaren 8an amaituko da, Donostian. Hori oinarri hartuta, azken boladan han eta hemen bildu dudan uztatik zerbait eskaintzea pentsatu dut, Leonardo Boff dut bidelagun edo itsumutilik printzipalena.\n2009an, ONUk aho batez baietza eman zion, azkenik, indigenek aurkezturiko ideia honi: Lurra Ama da. Beraz, amari diogun errespetu, benerazio eta arreta bera eskaini behar dizkiogu. Hemendik aurrera ez da ospatuko, soilik, Lurraren Eguna, Ama Lurraren Eguna baizik. Onespen horrek ondorio garrantzitsuak ditu. Lehenengoa da Lurra eskubideen jabe dela. Eta ez Lurra bakarrik, baita osatzen duten izaki organiko eta ez-organiko guztiak ere. Izaki bakoitzak balio intrintsekoa du. Horrek Planeta honetan existitzeko eskubidea ematen dio, eta gaizki tratatua edo suntsitua ez izateko eskubidea ere bai.\nAma Lurra kontzeptua, Vladimir Vernadsky (1863-1945) geokimikoak, joan den mendeko 20ko hamarkadan, ekologia globala deitzen zionarekin dago uztartua. Geokimiko errusiarrari jarraituz, James Lovelock-ek, datu enpiriko berriekin (atmosfera eta Lurraren gainazalak batasun edo osotasun koherentean funtzionatzen dute), hipotesi bat aurkeztu du oraintsu, eta hipotesi horren arabera, Lurra, autorregulatzen den goi-organismo bizia da.\nVernadsky-rentzat, lurra inguratzen duen geruza fin-fin hori da biosfera, oihal ikusezin eta txit mehea. Kosmos eta lurraren beraren erradiazioak atzematen ditu, eta hori energia aktibo bihurtu. Hor gauzatzen da bizia. Izaki bat beste guztiekin sinbiosian dago, beti elkarri atxikirik, existitzeko, irauteko eta eboluzionatzeko batak besteari laguntzen diola. Giza espeziea Lurreko osotasun horren parte da, eta berezitasun bat dauka: dena zaintzeko erantzukizun etikoa, biziraupena bermatzeko baldintzei eusteko ardura.\nLeonardo Boffen hitzak dira hurrengoak: «Guk jasangarritasun eta zainketa paradigmak landu ditugu, naturarekiko adiskidantza- eta kooperazio-erlazio gisa. Segidan, labur-labur, beste beharrezko osagarri bat aurkeztu genuen: Hans Jonas (1903-1993) filosofo alemaniarraren erantzukizunaren etika.»\nEgiaztapen triste batetik abiatzen da Jonas: tekno-zientzia diseinuak oso zaurigarri bihurtu du natura, giza espeziearen desagertzea ezinezkoa ez izateraino. Hortik dator gizakiaren erantzukizuna, agindu honetan formulaturik: “joka ezazu zure ekintzen efektuek biharko bizitza-posibilitatea ez hondatzeko moduan.”\nEsta entrada fue publicada en 1 Iritzia/gogoeta y etiquetada 130525. Guarda el enlace permanente.


Sendagaien Espainiako Agentziako aditu batek dioenez, botiken erabilera arriskutsua izan daiteke. | Consumer\nSendagaien Espainiako Agentziako aditu batek dioenez, botiken erabilera arriskutsua izan daiteke.\nEspezialistak dio organismoan jardun nahi duen edozein substantziak ondorio negatiboak izan ditzakeela.\nMariano Madurgak, Sendagaien eta Osasun Produktuen Espainiako Agentziako adituak, Nafarroako Unibertsitatean egindako jardunaldi batzuetan esan zuen ez dagoela sendagaiak erabiltzeko inolako arriskurik. Organismoan jardun nahi duen edozein substantziak ondorio negatiboak izan ditzake, dena emandako dosiaren araberakoa da.\nEspainiako Farmakozaintza Sistemaren Koordinazio Zerbitzuko buruak adierazi zuen botika bakoitza bere onura/arriskua erlazioaren arabera baloratzen dela. “Bizitza salbatzen duten sendagaietan arrisku larriak onartzen dira, hala nola zelula minbizidunen tratamendurako antineoplasikoetan. Hala ere, ez da onartzen ondorio kaltegarrien maila bera, sukarrerako erabiltzen badira”, azaldu zuen.\n1995ean argitaratutako azterlan baten arabera, 1974tik 1993ra bitartean erretiratu egin ziren AEBetan segurtasun-arrazoiengatik. Erresuma Batua eta Espainia aldi horretan baimendutako eta merkaturatutako botiken %3 eta %4 artean daude; izan ere, milaka pertsonatan erabiliz gero, hauteman gabeko erreakzioak hauteman daitezke.\nHemendik aurrera, Europar Batasunean merkaturatzen diren botika guztiek, erregistro-espedienteaz gain, kalitatea, eraginkortasuna eta segurtasuna bermatzen dituzten datuekin, Arriskuak Kudeatzeko Plana ere aurkeztu beharko dute.\naditu arrisku botikak


bilaketa aurreratuak by joxe artetxe - issuu\n1. Googlen [www.google.es] bilaketa aurreratura joan eta aztertu behar duzu ondorengo aukerak zertarako diren baliagarriak. Hau da, bilaketa aurreratuko elementu hauek noiz erabiliko zenituzke? Frogak egin aukera guztiekin eta erantzuna arrazonatu. con todas las palabras: Bilatu nahi dugunak jarri dugun hitz gakoan azaltze diren hitz guztiak edukiko ditu, ordenean edo ez.\ncon la frase exacta: Bilatzen ari garen hitz gakoak jarri ditugun ordenean azal daitezen balio du aukera honek. Komatxo artean jartzea bezala da.\ncon alguna de las palabras: Jartzen ditugun hitz guztietatik hitz bat edukiko du gutxienez bilatzen duenak.\nsin las palabras: Zein hitz ez bilatzea nahi dugun adierazteko balio du, gure emaitzetan agertzea nahi ez dugun hitzak dira.\nIdioma: Bilaketa zein hizkuntzatan gauzatu nahi dugun adierazteko erabiliko nuke.\nRegi贸n: Guk aukeratzen dugun herrialdeko emaitzak bakarrik agertuko dira bilaketaren emaitza moduan.\nFormato: Wordeko dokumentu bat nahi badugu Doc. jarriko dugu, berdin pdf edo bilatzen ari garenarekin.\nFecha: Zein datatan, zein bi daten artean, zein data baino lehenago eta zein dataren ondoren nahi dugun informazioa bilatzea. Informazio zaharrik nahi ez badugu erabilgarria da adibidez.\nPresencia: Guk idazten duguna, idazten dugun moduan nonbait azalduko dela baldin badakigu, zuzenean aukera honekin bilatu eta hainbat behar ez dituzun informazio iturri ekidingo dituzu.\nDominios: ".com", ".es", ".org" etab dira dominioak. Informazioa duen orria ".com" izatea nahi badugu,bertan hori jartzea besterik ez dugu.\nSimilares: Gai baten inguruko webgune bat idatzi bertan eta berak aurkituko ditu antzekotasun handiena dutenak.\nEnlaces: Gako hitza link moduan duten orrialdeak bilatuko ditu.\nDefine: Gako hitzaren definizioa duten orriak azalduko zaizkigu. Filetype: Gako hitzarekin lotutako artxiboak bilatzen ditu, ez webguneak. Site: Gako hitzaren inguruan bakarrik dirauten webguneak ematen dizkigu. Link: Gako hitzaren inguruko linkak agertuko dira. Related: Gako hitzarekin erlazioa duten webguneak bilatuko ditu, ez hitz gakoaz bakarrik hitz egiten dutenak. Allinnurl: HTML moduan agertuko da hitz gakoa. Allintitle: Gako hitza tituluetan duten orrialdeak bilatuko ditu. Location: Nahi dugun herrialdeko emaitzak topatzeko.\nbilaketa aurreratuak nola egin googlen.


(«Umberto I.a Italiakoa» orritik birbideratua)\n1868an Margarita Teresa Savoiakoa lehengusinarekin ezkondu zen bere. Bikoteak seme bat izan zuen, Viktor Emanuel (1869-1947). 1878ko urtarrilaren 9an, Viktor Emanuel aitaren heriotzaren ondoren, Italiako errege bihurtu zen, Hunberto I.a izenarekin. 1900eko uztailean, Monzara (Lombardia) joan zen, kirol-ekintza batera. Uztailaren 29an, afaldu ondoren, Gaetano Bresci anarkistak bost tiro emanda erail zuen. Ezusteko heriotzaren ondoren, Viktor Emanuel semeak oinordetu zuen Italiako tronua. Hunberto Erromako Agriparen Panteoian ehortzi zuten.\nAzken aldaketa 23 otsaila 2019(e)an, 00:46(e)tan\nOrriaren azken aldaketa: 23 otsaila 2019, 00:46.


Koronabirusa COVID-19: infekzio arraro bati buruzko mezu bat alarma sortu du\nEspainiako Pediatria Elkarteko kideen artean zenbait kasuren inguruko mezu bat zabaldu denean, elkarteak lasaitasunerako deia egin du: "Oso gutxitan eman den koadro klinikoa da".\nAdingabe bat heldu batekin Iruñean jolasten. Argazkia: EFE.\nEspainiako Pediatria Elkarteak lasaitasunerako deia egin die familiei, WhatsApp zein sare sozialen bidez biral bihurtu den mezu batek sortutako alarma dela eta; izan ere, profesionalen artean (14.000 pediatra inguru) zabaldu den mezuak "shock pediatrikoa" eragin dezakeen infekzio arraro eta ezohiko baten berri eman du.\nElkarteak komunikazio horretan deskribatzen den koadro klinikoa "oso ezohikoa" dela zehaztu du, eta "Espainian oso kasu gutxi" daudela azpimarratu du. Gainera, kasu hauek koronabirusak sortutako pandemiarekin bat egin dutenez, Espainiako Pediatria Elkarteak "COVID-19ak haurrei gehienetan modu arinean" eragiten diela esan du.\nVOST Euskadi Euskadiko Boluntario Digitalen Elkarteak, EiTBren #Koronabuloak herritarren partaidetzarako ekimenarekin lankidetzan, gaia ikertu du koronabirusaren inguruko albiste faltsuei aurre egiteko. Ekimenak kontsultak jasotzen ditu WhatsApp telefonoaren bidez 600 900 454, eta etengabe harremanetan dago Maldita.es webgunean albiste faltsuak ezeztatzen dituen Maldito Bulo atalarekin, baita Eva Caballero kazetariak Radio Euskadin gidatzen duen "La Mecánica del Caracol" dibulgazio-programan parte hartzen duten adituekin ere.\nEspainiako Pediatria Elkarteak astelehen honetan, apirilak 27, sare sozialetan eta WhatsAppen bidez zabaldu den barne-mezua honakoa da:\n"Pediatriako shock kasuen metaketari buruzko alerta:\nEspainiako Pediatria Elkartetik, haurrak artatzen dituzten pediatra eta medikuei ohartarazi nahi diegu azken bi asteetan ezohiko sabeleko mina, sintoma gastrointestinalak (beherakoa eta/edo gorakoak) eta egoera orokor onargarria duten paziente batzuk artatu dituztela, ordu gutxitan shock bat eta takikardiak jasan dituztenak. Kasu gehienak eskola adinean dauden haurrengan edo nerabeengan atzeman dituzte.\nGainera, sukarra, eritrodermia eta injekzio konjuntiboa izan dezakete, Kawasakiren gaixotasuna eta shock sindrome toxikoarekin batera.\nGaixotasunaren koadroa ezagutzea lehentasunezkoa da, pazienteak lehenbailehen ospitalera eramateko.\nSabelaldeko mina eta sintoma gastrointestinalak bihotz-hanturarekin (miokarditisa) lotu dira, eta SARS-CoV-2rako PCR proban positibo eta negatibo eman duten haurren artean atzeman da. Negatibo eman duten paziente batzuetan SARS-CoV-2 koronabirusaren serologia positiboa detektatu da.\nAldi baterako elkarketa bat ote den ez dakigun arren, Italian, Erresuma Batuan, Frantzian eta Belgikan ere atzeman dira kasuak; beraz, herrialde horietako pediatrak ere ohartarazi dituzte.\nSintoma horietako bat agertzen denean, susmo-indize handia izatea gomendatzen da, eta, modu berean, bihotz-maiztasuna eta tentsio arteriala monitorizatzea aholkatzen da, eta hurbileko ospitale batera eramatea aintzat hartu behar da.\nEspainiako Pediatria Elkartea".\nEspainiako Pediatria Elkarteak VOST Euskadiri argitu dio 14.000 bazkideri bidali dien adierazpenean "deskribatzen den koadro klinikoa oso arraroa" dela, eta "oso kasu gutxi" izan direla Espainian, neurri handi batean, "Espainiako eredu pediatrikoak lehen sintomen aurrean jarduteko aukera ematen duelako".\n"Praktika klinikoan agerian geratu den bezala, gehienetan COVID-19ak modu arinean eragiten die haurrei", adierazi du elkarteak.\nEspainiako Pediatria Elkartearen adierazpen ofiziala\nOndoren, elkarteak adierazpen ofizial bat argitaratu du, apirilaren 28an. Honako hau da:\n¿¿ NOTA INFORMATIVA de la @aepediatria a las familias sobre el comunicado interno con el aviso del acumulo de casos de shock pediátrico posiblemente relacionados con la #COVID19. pic.twitter.com/FR3F8CbHgV\n— VOSTeuskadi (@VOSTeuskadi) April 28, 2020\nHauxe da testua osorik:\nEspainiako Pediatria Elkarteak barne adierazpen bat igorri die pediatra profesional zein beste mediku batzuei, "Pediatriako shock kasuei buruzko alerta" izenburupean, eta honako kontu hauek argitu nahi ditu:\n•Lasaitasun mezu bat zabaldu nahi die familiei. Adierazpen profesional honetan jakinarazten den koadro klinikoa oso arraroa da, eta oso kasu gutxi deskribatu dira Espainian. Espainiako eredu pediatrikoari esker, hau da, lehen mailako arretako pediatrek haurrek osasun sailarekin duten lehen kontaktua dira –oso ondo prestatuta, eta jada jakinaren gainean daude–; beraz, lehen sintomei aurre egiteko prestatuta daude. Praktika klinikoan adierazi den bezala, behin eta berriz adierazi dugu gehienetan COVID-19a modu arinean eragiten diela haurrei.\n•COVID-19a izurritearekin bat egiten ari diren haurren shock kasuak oso ezohikoak dira; koadro klinikoan sukarra, gorakoak (hasieran), edo abdomeneko mina, larruazaleko exantema, begiak gorrituta eta egoera orokor txarrarekin agertu daitezke. Oraindik ez dakigu zerk eragiten duen, baina beharbada infekzio bakterianoek eragin dezakete, eta agente infekziosoa edozein dela ere tratamendua du.\n•Era horretako adierazpen profesionalak, soilik osasun-arlokoei zuzenduak, gaixotasun infekziosoen esparruan ohikoak dira, eta pediatra guztiak arin informatzeko modua dira, haurren osasun-arretan lehen lerroan daudenak, familia-pediatrak eta ospitale-larrialdietako pediatrak informatzeko bide bat dira. Ezagutza horri esker, susmoa dagoen diagnostiko goiztiarretan berehalako esku-hartzea egin daiteke eskatzen duten patologien aurrean.\n•Elkarteak hainbat herrialdetan deskribatzen ari den koadro klinikoaren inguruan ondo dokumentatuta eta ebidentzia zientifikoa duen informazio guztia biltzen ari gara.\n•Elkarteak azken asteotan azpimarratu duen bezala, gurasoei gogorarazten diegu oso garrantzitsua dela haurren alarma-sintomekin adi egotea, bai COVID-19ari dagokionez, bai pediatriako larrialdietara joateko arrazoi diren beste patologia batzuei dagokienez".\nFernando Simonek gaur goizean eman duen azalpena\nAstearte honetan Fernando Simon Osasun Alerta eta Larrialdietako Koordinazio Zentroko zuzendariak ohartarazi duenez, ez dago informazio nahikorik shock pediatriko hauek koronabirusarekin harremana duten jakiteko.\nSimonek esan duena bat dator Espainiako Pediatriako Erakundeak adierazitakoarekin: "Momentuz, ez da baieztatu kasu hauek koronabirusarekin harremana dutenik, ezta COVID-19arekin denboran bat datozenik edo birus honek kausazko harremana duenik".\nHauxe irakur dezakegu Espainiako Pediatria Erakundeak bere bazkideei orain arte antzeman diren kasuen berri emateko bidali dien komunikatuan:\n"Gainera, sukarra, eritrodermia eta injekzio konjuntibalak laguntzen ditu, Kawasakiren gaixotasuna eta shock toxikoaren sindromea gainjarri daitezkeelarik".\nRadio Euskadiko "Boulevard Informativo" saioko zuzendari eta aurkezlea den Dani Alvarez kazetaria bost urtez Kawasakiren gaixotasuna izan zuen Arnau izeneko haur baten aita da. Arnau semea lagun duela, Danik post hau publikatu du Facebooken.\nKawasakiren gaixotasuna “oso arraroa” dela adierazten du Dani Alaverezek, eta “egun batzuez irauten duten sintomen bitartez, batez ere sukarra” antzematen dela. “Sintoma txikiena igarritakoan” Larrialdi Zerbitzuetara ez joateko aholkatzen die familiei.\nKoronabirusaren pandemian zehar azaltzen diren albiste faltsuak antzematekoa, EiTB harremanetan mantentzen den Maldita.es webguneak hauxe adierazi du, Estatu Batuetako Medikuntzako Liburutegi Nazionalak dioena bilduz:\n“Kawasakiren gaixotasuna, haurrei eragiten dien gaixotasun arraro bat da, eta gorputzean zehar dauden odol-hodien paretak handitu ditzake, arteriak, zainak eta kapilarrak barne”.\nMaldita.es weguneak, Kawasakiren gaixotasunaren sintomak hauek direla zehazten du:\n- Bost egun baino gehiago irauten sukar altua.\n- Samako gurintxo linfatikoen puztea.\n- Azkura organo genitalen erdialdean.\n- Ezpainak gorrituta, lehor eta zatituta izatea, eta mihia puztuta eta gorrituta edukitzea.\n- Esku-azpiak eta oin-azpiak gorrituta eta puztuta izatea.\n- Begi gorrituak.\nMaldita.es webguneak adierazten duenez, aurreikusi ezin daitekeen ga¡xotasuna da, baina, normalean, gaixotasuna izaten duten haur gehienak guztiz sendatzen dira, orokorrean sintomak izan eta aste gutxira.\nEspainiako Pediatria Erakundeak bere bazkideei bidalitako oharrean, shock toxikoaren sindromea aipatzen du. Infekzioa larria baina ezohiakoa dela esaten du Maldita.es webguneak.\n“Sintomei erreparatu eta nola sumatu garrantzitsua da, azkar identifikatuz gero, tratamendu baten bidez sendatu daiteke”, azpimarratzen du Maldita.es-ek.\nHauek izaten dira sintometako batzuk:\n- Sukar altua (38,8 gradu gutxienez).\n- Arteria-presioaren jaitsiera azkarra.\n- Buruko mina.\n- Negela azalean, eguzkiak sortutako erredura batek eragindakoaren antzekoa.\n- Min muskularrak.\n- Batzuetan, botaka egiteko gogoa, nahasmena, ahultasuna, nekea, ohi baino gutxiagotan txiza egitea, eta egarria


kritiken hemeroteka » Gizona bere bakardadean\n« Bilbo upon Hudson | Gure klasiko handi bat »\nGizona bere bakardadean Amaia Iturbide / Euskaldunon Egunkaria, 1995-04-30\nIzenburuak berak salatzen duenez, gaurkorako Bernardo Atxagaren orain arteko azken nobela hartu dut hizpide. Gure Bernardo idazle handi bezain apala dugu, eta apala diot heldu den lekura iritsi baino lehen, txirrindulari sufrituak bezala etapa anitz iragan behar izan dituelako isilpean, eta lorazain zintzoak bezala hilabetero belar ziztrinak pazientziatsu alboratutakoan, gelditutako lerroak eskaini dizkigulako. “Obabakoak” obran ohi duen hitzaren dohaiaz eta maisutasunaz, baina, batez ere, bere irudimen harrigarria dela medio, literatura ororentzat ezinbestekoa den erreferente mitiko bat marraztu du asteasuarrak, iragana eraiki, memoriaren sinonimoa dena. Eta horrela, Atxaga euskal literaturaren narratibagintzaren tradizio ezaren zulo beltza betetzen saiatu izan da, eskueran dituen baliabide guztiak ustiatuz (behin eta berriz aipatu izan du Pello Errotaren alaba Mikaelak diktatutako liburua). “Obabakoak” idatzi ondoren, “Gizona bere bakardadean” lanean (Pamiela, 1993) murgildu da. “Obabakoak” mitikoa eta iragana da, azken eleberri honek, ordea, aseptikoan eta orainean egiten du aztarna. Izan ere, zuri baten bila zebilela aditu nion behin egileari. “Obabakoak-ek” opa zuen irakurketa liluragarriaren ordez, egunkari baten moduan erredaktatutako baina egunkariek ematen ez duten eritzi-askatasunaz idatzitako “Gizona bere bakardadean” etorri zaigu.\nEta eman duen jauzi ausarti honetan, behin baino gehiagotan esandakoa azpimarratu nahi izan du ostera ere: idazleak ezin dio errealitateari muzin egin, errealitateari eutsi behar dio eta interpretatu. Asteasuarrari elkarrizketa batean irakurri ahal izan diodanez, Bilbo, barkatu, Bilbao atsegin zitzaion, besteak beste, presentziaz eta errealitatez beterik dagoelako.\nEta gakoaren muina den errealitatearen ikuspegitik atxiki dio bere nobelari, eta horretarako euskal gizartean gori dagoen arazoa, “euskal arazoa” deitua aurkeztu digu eta, jaun-andreok, mahai gainean jarritakoan idazle-begiz disekzionatu: ETA eta bere ingurua. Bartzelonan, Futbol Mundialaren garaian, hotel batean ezkutatu diren taldekideen istorioa kontatzen da. Nobelaren eraikuntza idaztearen ofizioa eta ofizio honen trikimailu guztiak ezagutzen dituen batena da, doi urindutako engranajea baita. Akupunturan bezala han-hemenkako detaileak eta keinuak lotzen ditu, puntu batetik bestera garamatzalarik, sinbolo ttipiak testuaren oihalgintza konplexuan gaindi sakabanatuz, eta horrela, sinboloen indarra dela bide, egoerek eta pasarteek elkarri jarraitzen diote funtzionamendu zehatzean eta irakurlearen mesederako. Ekintzakoa den nobela honetan flash-back eta eszena aldaketek azkartzen dute testua. Irakurlea ez da behin ere sentitzen utzita, nahiz nobela korapilatsua izan, besteak beste, ahots anitzen elkarketa eta gurutzaketagatik.\nGai nagusia Carlos protagonistaren bakardadea da, bakardade izugarria, labirinto hertsi eta gotor baterantz hondoratzen doalako. Alde batetik, bere barruko bakardadea dago, bere barnean ezin konponduzko ahotsen amalgamaz basiturik; eta bestetik, hiriko bakardadea eta bere ingurukoa ere badaude, hotelean bere eskuz kanpoko egoerak suertatzen direlako.\nKritikarik ez da falta. Nobelako poliziak gizaki kaxkarrak dira, joko zikinetan lokaztuak. Militante batzuk azal gogorrekoak ditugu, berekoiak, etika, erantzukizun eta koherentzia gabekoak. Herri txikietako biolentzia ere salatuko digu, Koprotki pertsonaia aipatzen duenean, alegia. Egilearen jarrera, besteetan bezala, ahulen aldekoa da. Hunkigarria zaigu Pascal umearen txabola suak hartzen duen pasartea, adibidez. Iraultzari buruzko egilearen ikuspegia desenkantoarena da, bere belaunaldiko askorena bezalakoa.\nBenetan nobela bikaina, non frogatzen baita hizkuntza txikien literatura urrunera ere hel daitekeela.


Artikulua sortu berri den egunkari independente batek argitaratu du, baina ez nintzen sobera harrituko bertze batzuek argitaratu izan balute. Testuak, Iulen Lizasok sinatuta, maskara eramatearen ondorio izigarrien berri ematen du. Baina ez du horren berri nolanahi ematen, zientzia alemanera jo du Lizasok oinarri bila, zeren bada mundu honetan zientzia alemana baino gauza sendoagorik? Bila joan eta aurkitu ere bai: Ulrike Bintzen izeneko ikertzaile batek musukoak ikaragarri kaltegarriak direla erakutsi omen zuen, aspaldian, bere doktoretza tesian.\nGauzak zer diren, kontuak Galder Gonzalez txiolariaren jakin-mina piztu zuen, baina UlrikeiBintzen nor ote den bilatzen hasi eta haren arrastorik ez sarean. Nik neronek Ulrike Bintzer bat aurkitu nuen, enpresa farmazeutikoan lan egiten duena, baina ez du iduri tesirik idatzi duenik. Tesia izan, bada, eta Galderrek aurkitu egin du hondarrean, bai eta haren egilea ere: ez da Ulrike Bintzen, Ulrike Butz baizik. Hori txikikeria litzateke, ez balitz Ulrike Butzek ez duela inolaz ere defendatu musukoa eramateak osasunari kalte egiten dionik. Tesian idatzi ez ezik, hala adierazi zuen ahoz, 2020ko maiatzean.\nIulen Lizasoren akatsez eta gezurrez beteriko artikulua irakurtzeko eta sinesteko, bortz minutu behar dira. Galder Gonzalezek haren gezurrak erakusteko hartu duen lana egiteko, berriz, ordu batzuk. Horrela funtzionatzen du negazionismoak. Izan ongi.\nCOVID, independentea, koronabirusa, maskarilla, negazionistak, negazonismoa, pandemia, Ulrike\nZer duzu buruan “Ulrike”-ri buruz\nJoxe Pottotto 2020-11-21 12:10\nUlertu dudanaren arabera, maskararen kontra daudenek diote gizartea kontrolatzeko ezarri digutela musukoa (askok, behintzat). Niri arraroa egiten zait aurpegia estalita ibiltzera derrigortzea, zertarako eta gu kontrolatzeko.


Etxepare saria deitu dute - Sakana - Guaixe.eus\nEtxepare saria deitu dute\nGuaixe 2013-12-26 10:10\nHaurrendako album ilustratu bat argitaratuko da\nHaurrendako irudia eta testua uztartuz istorio bat kontatu nahi duten album ilustratuen egileak aurkeztu daitezke Etxepare sarira. Sakanako Mankomunitateko Euskara Zerbitzuak Nafarroako beste hainbatekin batera antolatu dute.\nSariketara euskaraz idatzitako lanak aurkeztu daitezke; jatorrizkoak eta argitaragabeak izan behar dute. Bakarka edo idazle eta ilustratzaile bikoteak aurkeztu daitezke lehiaketara. Azken bi deialdietan saritutako sortzaileek ezin izanen dute parte hartu. Formatuari dagokionez, librea da, baina 20 cm x 21 cm baino txikiagokoak izanen dira eta gutxienez, 15 orrialde bikoitz izanen dituzte. Testuari dagokionez, 4.000 karaktere (zuriuneak barne) baino gehiago ezin dute izan.\nLan originalarekin batera lau CD-rom aurkeztu beharko dira, plika sistema erabiliz. Maiatzaren 23a baino lehen aurkeztu beharko dira lanak, Leitzako Udalaren Euskara Zerbitzuan (Elbarren, 1, 31.880, Leitza). 5.000 euroko sari bakarra izanen da eta Pamielak argitaratuko du.